طريقة تحضير بسطيله الدجاج لكن بنكهة الحوت اتفضلو تعرفو سرها اقرأ أيضا... هادي بسطيله بالدجاج و لا داند و لكن بنكهة الحوت فالحقيقه انا كنت كنحضر البسطيلة دالحوت بالكروفيت و الكلمار و الحوت الابيض و لكن كيما كتعرفو كاملين أسعار الحوت طلعات للسما و منكذبوش على بعضنا أصبح من الصعب على الواحد يحضر بسطيلة بحجم عائلي 810 أشخاص و تكون كلها بالسمك لأنها غادي تقام بأكثر من 300 درهم و بزاف طبق واحد يكلفنا هاد المبلغ كلو قبل كنت كندير هاد الطريقه يعني بالدجاج و لكن كندير معاها واحد الكيلو دالكروفيت فاش كان ثمنه يتراوح بين 6070 درهم ولكن دابا فاش وصل 120 درهم كملو من عندكم بلا منهدر المهم ندخلو للمفيد هاد البسطيله اللي غادي نوريكم كتجي فيها نسمة الحوت قويه و اللي ذاقها ميقولش بالمره أن العنصر الغالب فيها هو الدجاج أنا غادي نعطيكم هاد المقادير عمرت بهم 3 بسطيلات كبار و انتوما قسمو المقادير حسب حاجتكم ـ تقريبا 3 كيلو صدر لاداند انا استعملت 1.5 كيلو صدر دجاجه تقريبا وزنها كيلو و نص لاداند كيدير فمحلات كتبيه 58 درهم و عند الجزار 60 درهم نسلقوهم فالماء منسم بالقرفه عواد القرنفل حبات الهيل 3 ضروس ثوم وريقات سيدنا موسى ثم نفتتهم الى قطع صغيره و نحتفظ به ـ علبه كبيره او زوج متوسطين شومبينيون العلبه الكبيره بين 1715 درهم و المتوسطه بين 108 درهم ـ كيلو بصل ـ 6او 7 ضروس ثوم ـ نصف كيلو جزر ـ كيس و نص شعريه صينيه انا استعملت الكيس الكبير درابعه كيس صغير ـ تقريبا 15 درهم موزريلا ـ صبيعات السوريمي 35 درهم ـ سوريمي بنكهة الكروفيت 33 درهم ـ و سر نكهة السمك غادي نوريه لكم من بعد ثمن الواحد 6.50 درهم ـ 3 معالق كبيره مطيشه دالحك ـ الهريسه ـ وريقات سيدنا موسى و توابل ملح ابزار ابيض تحميرة ـ زيت زيتون ـ معدنوس الحامض أخضر ـ و الكاشير و مورتديلا بروفنسال اختياري انا درتها غير حيث البروفنسال فيها نكهة الفلفه قويه و انا ما لقيتش الفلفله الحمراء موجوده نشلظ البصله و نضيف عليها الثومه مدقوقه و وريقات سيدنا موسى و نشحرهم فشويه دزيت الزيتون حتى طلق البصله الماء ديالها و تنشف و نحتفظ بها على جنب نشحر الشومبينون المعدنوس مقطع فشوية زيت زيتون و نحتفظ به جانبا نحك الجزر غليظ و نشحرو فشوية زيت زيتون و نحتفظ به هاد المراحل كلها ديال تحضير الخضر و الدجاج كنديرها ليلة قبل باش نكسب الوقت كنقطع صبيعات السوريمي شرائح و سوريمي الكروفيت مكعبات قطعتو كلو و المورتديلا و الكاشير قطعت غير شويه منهم ماشي البودان كلو و هادشي ما يتقطع حتى تبغيو تخلطو كلشي و هذا هو سر النكهه ديال الحوت شوربة السمك ايديال كنغربلها باش نفرق الشعريه على البودره و نالبودره هي باش نبقى نتبل كلشي استعملت هنا 2 أكياس ناخد 4 معالق من البودره ديال السمك ربع كمية من البصله و نضيف عليها شوية زيت زيتون و ابزار ابيض و الهريسه و نبدا نخلط الشعريه الصينيه اللي طلقناها شي دقايق فالماء غليان وريقات سيدنا موسى و نقطعها باش متبقاش طويله و مخبله نخلط باقي بودرة السمك و نخلي شي 2 معالقمع شوية زيت زيتون الهريسه التحميرة الابزار الابيض الملح ضروري ما ذوقو لا تجي مالحه بزااف نخلط كلشي مزيان و كنبدا نخلط بهاد التتبيله جميع العناصر اللي شحرنا قبل و احتفظنا بها حتى كيتخلط كلشي مزيان ـ 3 معالق كبيره مطيشه دالحك الهريسه زيت الزيتون المعالق الي احتفظنا بها د بودرة السمك نسخنهم فوق النار غير شي 3 دقايق حتى يتجانس كلشي و نضيفها على باقي عناصر الحشوة نضيف الكاشير و المورتديلا المقطعين المعدنوس الموزريلا و نخلط مزياااااااااااااااااااااااااااااان و نبدا نطوي البسطيله عادي كلشي عارف الطريقه ما تحتاجش الشرح نفرش نصف الحشوة و نفرق نوعي السوريمي و عاد باش نغطي بالحشوة ثاني هاد المقادير عطاتني 3 البسطيلات من الحجم الكبير ندهنو عاود الوجه بالزبده و ندخلوها للفرن حتى يتحمر الوجه منين نبغيو نقدموها نرشو الوجه بالفرماج الاحمر محكوك رقيق الى كانت عاد خارجه من الفرن كيدوب ديك الساعه اما الى كانت بارده طبعا كدخلوها لفرن ساخن حتى يدوب شويه و نزين حسب الذوق هذا الشكل النهائي أتمنى تجربوها لأنها تستحق فعلا و فوق هادشي كتقام رخيصه هادو تقريبا كلفونا 300 درهم ..